ปธน.บารัค โอบามา จะเดินทางไปเยือนอินโดนีเซียในเดือนหน้า
ในเดือนหน้า ประธานาธิบดีบารัค โอบามา จะเดินทางไปเยือนอินโดนีเซีย ซึ่งเป็นเรื่องที่คาดหมายกันไว้ อินโดนีเซียเป็นประเทศที่ท่านประธานาธิบด
อินโดนีเซีย เป็นประเทศที่มีประชากรมุสลิมมากที่สุดในโลกและเป็นประเทศที่เป็นประชาธิปไตย ที่ใหญ่โตมากเหลือเกินแห่งหนึ่งนั้น มีจุดมุ่งที่จะมีบทบาทบนเวทีโลกมากยิ่งขึ้นในวันอังคาร รัฐมนตรีว่าการกระทรวงการต่างประเทศอินโดนีเซีย มาร์ตี้ นาตาเลกาวา บอกผู้สื่อข่าวว่าอินโดนีเซียจะฉวยจังหวะตอนที่ประธานาธิบดีอเมริกัน มาเยือนอินโดนีเซียนี้ทำให้ภาพลักษณ์ของอินโดนีเซียเด่นยิ่งขึ้น ในวงการระหว่างประเทศ คาดว่าประธานาธิบดีบารัค โอบามา และครอบครัวของท่านจะเยือนอินโดนีเซียเป็นเวลาสองสามวันในเดือนหน้า การไปเยือนอินโดนีเซีย ของท่านประธานาธิบดีนั้นอาจรวมถึงการไปที่โบราณสถานทางพุทธศาสนา โบโรพุทโธและการไปเยี่ยมโรงเรียนในกรุงจาการ์ตาที่ท่านเคยเรียน ตอนที่ท่านประธานาธิบดียังเป็นเด็กอยู่นั้นท่านพำนักที่อินโดนีเซียอยู่สองสามปี หลังจากมารดาของท่าน ผู้เป็นชาวอเมริกันสมรสกับชายชาวอินโดนีเซีย ผู้นำชาวมุสลิมผู้มีชื่อเสียงเด่นๆ พากันแสดงความยินดีต้อนรับการที่ประธานาธิบดีบารัค โอบามาจะมาเยือนอินโดนีเซีย เรื่องดังกล่าวผิดแผกไปจากครั้งที่ประธานาธิบดีจอร์ชดับเบิ้ลยู บุช ไปเยือนประเทศนั้น เมื่อปีพุทธศักราช 2549อย่างกับขาวเป็นดำเลยทีเดียว การเยือนของประธานาธิบดีบุชนั้น มีการประท้วงตามท้องถนนรัฐมนตรีว่าการกระทรวงการต่างประเทศอินโดนีเซีย มาร์ตี้ นาตาเลกาวากล่าวว่าเรื่องนั้น สะท้อนภาพให้เห็นถึงการเปลี่ยนแนว ด้านนโยบายต่างประเทศของสหรัฐ ท่านรัฐมนตรีกล่าวไว้ตอนนี้ว่า "บ่อยครั้งทีเดียวรัฐบาลและประเทศต่างๆ ต้องการครอบงำการเจรจา แต่ในรายของรัฐบาลอเมริกันชุดปัจจุบันรัฐบาลนี้คอยรับฟังมากกว่า ผมไม่ต้องการเน้นมากเกินไปว่า รัฐบาลอเมริกันชุดนี้เปลี่ยนแนวไปอย่างไรเพราะการคาดการณ์เป็นไปในทางที่ดีอยู่แล้ว แต่ตอนนี้การคาดการณ์ดังกล่าวยิ่งดีรุดหน้าขึ้นไปใหญ่" นับตั้งแต่ผู้นำที่รวบอำนาจเด็ดขาด สุฮาร์โตถูกขับออกไปเมื่อปีพุทธศักราช2541อินโดนีเซียสร้างสรรค์ระบอบประชาธิปไตย ที่ทรงเสถียรภาพเสริมสร้างฐานะทางเศรษฐกิจ ให้เข้มแข็งและเป็นสมาชิกรายหนึ่งของกลุ่มประเทศ จี-20อันทรงพลัง ขณะนี้ อินโดนีเซียต้องการฉวยจังหวะ จากการที่ประธานาธิบดีบารัคโอบามามีความสัมพันธ์ทางใจ กับอินโดนีเซียเพื่อทำให้ภาพลักษณ์ของประเทศเด่นขึ้นไปอีก